**ДО**

**ПРЕДСЕДАТЕЛЯ НА ОБЩИНСКИ СЪВЕТ - РУСЕ**

**П Р Е Д Л О Ж Е Н И Е**

**ОТ: *ПЕНЧО МИЛКОВ – Кмет на Община Русе***

**Относно:** Наредба за изменение на Наредба №26 на ОБС-Русе за притежание, отглеждане и контрол на животни на територията на Община Русе.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Съгласно чл. 133, ал. 1 от Закона за ветеринарномедицинската дейност /ЗВМД/ Общинските съвети определят с наредба обема на животновъдната дейност и местата за отглеждане на селскостопански животни по смисъла на Закона за животновъдството на територията на съответната община. Според чл. 137, ал. 10 от същия закон ветеринарномедицинските изисквания и мерките за биосигурност към животновъдните обекти се определят с наредби на министъра на земеделието, храните и горите. На това основание е издадена Наредба № 44 от 20.04.2006 г. за ветеринарномедицинските изисквания към животновъдните обекти. В действащия към момента подзаконов нормативен акт са предвидени ограничения за отглеждане на селскостопански животни на територичта на гр. Русе, но не са приети такива за територията на гр. Мартен.

Същевременно са налище множество искания на граждани на гр. Мартен, както и искане искане на Кмета на гр. Мартен за ограничаване на допустимия брой отглеждани животни в личните стопанства на физическите лица в населеното място.

С настоящото предложение се предлага съветът да определи максимално допустимия брой отглеждани животни в личните стопанства на физическите лица в гр. Мартен. Целта е да не бъдат ограничавани стопаните, желаещи сами да отглеждат селскостопански животни и същевременно да бъде съобразен техния брой с максимално допустимия, определен от държавата.

Не се предвижда изменението на Наредба №26 на ОБС-Русе да доведе до разходване на финансови средства.

Предлаганите изменения в Наредба №26 на ОБС-Русе не противоречат на правото на европейската общност. Предлаганата наредба е подзаконов нормативен акт, приемането на който е от изключителната компетентност на Общинския съвет, като колективен орган на местно самоуправление.

**В тази връзка по предложение на кмета на гр. Мартен и множество искания на граждани от гр. Мартен предлагам, Общински съвет – Русе, да вземе следното РЕШЕНИЕ:**

 На основание чл. 21, ал. 2 във връзка с чл. 21, ал. 1, т. 13 и т. 23 от Закона за местното самоуправление и местната администрация, на чл. 133, ал. 1 от Закона за ветеринарномедицинската дейност, чл. 8 и чл. 11, ал. 3 от Закона за нормативните актове и чл. 79 от Адмнистративнопроцесуалния кодекс, Общински съвет – Русе **РЕШИ:**

Приема Наредба за изменение на Наредба №26 на ОБС-Русе за притежание, отглеждане и контрол на животни на територията на Община Русе, със следното съдържание:

**§ 1** В чл. 2 се правят следните изменения и допълнения:

Създава се нова ал.3 със следния текст „Забранява се отглеждането на селскостопански животни в землището и строителните граници на гр. Мартен, над определения с настоящата наредба брой, който е както следва:

1. до два броя едри преживни животни (ЕПЖ) и приплодите им до 12-месечна възраст;

2. до три броя дребни преживни (ДПЖ) с приплодите им до 9-месечна възраст;

3. до три броя прасета за угояване, различни от свине майки и некастрирани нерези;

4. до два броя еднокопитни и приплодите им до 12-месечна възраст;

5. до десет възрастни зайци с приплодите им, но не повече от сто броя общо;

6. до тридесет възрастни птици независимо от вида;

7. до петдесет бройлера или подрастващи птици независимо от вида.

***Съгласно чл. 26, ал. 4 от Закона за нормативните актове на заинтересованите лица се предоставя 30-дневен срок за предложения и становища по проекта. Последните могат да бъдат депозирани в деловодството на Община Русе, находящо се на пл. „Свобода” № 6 /Център за административно и информационно обслужване/ или изпращани на e-mail:*** ***info@ruse-bg.eu******.***

**ВНОСИТЕЛ:**

**ПЕНЧО МИЛКОВ**

***Кмет на Община Русе***